pythainlp/thaigov-v2-corpus-22032023 huggingface dataset:
วันพฤหัสบดีที่ 6 ตุลาคม 2565
ดีอีเอส โดยกรมอุตุนิยมวิทยา ร่วมกับ ปภ. จับมือ LINE (ประเทศไทย) เปิดตัว LINE ALERT บัญชีแจ้งเตือนภัยพิบัติร้ายแรงให้คนไทยเกาะติดสถานการณ์ภัยธรรมชาติอย่างทั่วถึงและทันเวลา
ดีอีเอส โดยกรมอุตุนิยมวิทยา ร่วมกับ ปภ. จับมือ LINE (ประเทศไทย) เปิดตัว LINE ALERT บัญชีแจ้งเตือนภัยพิบัติร้ายแรงให้คนไทยเกาะติดสถานการณ์ภัยธรรมชาติอย่างทั่วถึงและทันเวลา
เมื่อวันที่5ต.ค. 2565นายชัยวุฒิธนาคมานุสรณ์ได้ร่วมเป็นสักขีพยานการลงนามบันทึกความเข้าใจว่าด้วยความร่วมมือในการสร้างสรรค์และให้บริการLINE ALERTระหว่างดร.ชมภารี ชมภูรัตน์อธิบดีกรมอุตุนิยมวิทยานายบุญธรรมเลิศสุขีเกษมอธิบดีกรมป้องกันและบรรเทาสาธารณภัยและดร.พิเชษฐ ฤกษ์ปรีชาประธานเจ้าหน้าที่บริหารLINE (ประเทศไทย)โดยมีนางอำไพจิตแจ่มใสผู้ช่วยปลัดกระทรวงฯว่าที่ร้อยตรีธนะสิทธิ์ เอี่ยมอนันชัยรองอธิบดีกรมอุตุนิยมวิทยาฝ่ายวิชาการและนายรัฐพล นราดิศรรองอธิบดีกรมป้องกันและบรรเทาสาธารณภัยร่วมงานณไลน์พาร์คออฟฟิสLINEประเทศไทยชั้น18อาคารเกสรทาวเวอร์ราชประสงค์
การลงนามบันทึกความเข้าใจในวันนี้เป็นเพียงจุดเริ่มต้นของกรมอุตุนิยมวิทยากรมป้องกันและบรรเทาสาธารณภัยและบริษัทไลน์คอมพานี(ประเทศไทย)จำกัดที่จะทำให้ความร่วมมือนี้ขยายผลออกไปเพื่อความปลอดภัย.ในชีวิตและทรัพย์สินของประชาชนที่จะทำให้ประชาชนมีความมั่นใจได้ว่าจะได้รับทราบข้อมูลข่าวสารการเตือนภัยพิบัติที่รวดเร็วและทันเหตุการณ์ลดผลกระทบที่จะเกิดขึ้นกับชีวิตและทรัพย์สินของประชาชนท่ามกลางการเปลี่ยนแปลงของสภาวะอากาศที่ทวีความรุนแรงขึ้นในปัจจุบันนี้
*****************
วันพฤหัสบดีที่ 27 ตุลาคม 2565
ไทยเชิญผู้เชี่ยวชาญ IUCN ให้คำปรึกษาเพื่ออนุรักษ์แหล่งมรดกโลกกลุ่มป่าแก่งกระจาน
ไทยเชิญผู้เชี่ยวชาญ IUCN ให้คำปรึกษาเพื่ออนุรักษ์แหล่งมรดกโลกกลุ่มป่าแก่งกระจาน
วันที่ 27 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า จากที่กลุ่มป่าแก่งกระจาน ของประเทศไทย ได้รับการรับรองจากที่ประชุมคณะกรรมการมรดกโลก ให้ขึ้นทะเบียนเป็นแหล่งมรดกโลกทางธรรมชาติ เมื่อเดือน ก.ค. 64 ที่ผ่านมา รัฐบาลได้เล็งเห็นความสำคัญของการอนุรักษ์ความหลากหลายทางชีวภาพในถิ่นกำเนิด ที่อาศัยของพันธุ์พืชและสัตว์ป่า จึงได้เห็นควรให้เชิญผู้เชี่ยวชาญจากองค์การระหว่างประเทศเพื่อนการอนุรักษ์ธรรมชาติ (IUCN) ให้เข้ามาช่วยเหลือในการเตรียมการทบทวนสภาพทั่วไปในการอนุรักษ์กลุ่มป่าแก่งกระจาน ให้เป็นไปตามแนวทางการอนุรักษ์มรดกโลกทางธรรมชาติ
ทั้งนี้ การเข้ามาดำเนินการเพื่อให้คำปรึกษาจะอยู่ภายใต้สัญญา IUCN Advisory Mission to the World Heritage property : Kaeng Krachan Forest Complex(Thailand) ซึ่งผ่านการเห็นชอบของคณะรัฐมนตรี(ครม.) เมื่อวันที่ 25 ต.ค. 65 ที่ผ่านมา จากนั้นอธิบดีกรมอุทยานแห่งชาติ สัตว์ป่าและพันธุ์พืชจะลงนามร่วมกับผู้ประสานงาน IUCN ต่อไป
น.ส.ไตรศุลี กล่าวว่า ผู้เชี่ยวชาญจาก IUCN จะเข้ามาปฏิบัติภารกิจให้คำปรึกษาในช่วงเดือน พ.ย. โดยใช้เวลาลงพื้นที่ 8 วัน โดยจะให้คำปรึกษาเกี่ยวกับเขตพื้นที่มรดกโลกเพื่อเพิ่มโอกาสการเชื่อมต่อของพื้นที่ ผนวกพื้นที่อนุรักษ์ให้มีขนาดใหญ่ขึ้น การจัดการเขตกันชนของพื้นที่ป่ามรดกโลก การประเมินการแก้ไข พ.ร.บ.อุทยานแห่งชาติ พ.ศ.2562 พ.ร.บ.สงวนและคุ้มครองสัตว์ป่า พ.ศ.2562 ในส่วนที่เกี่ยวกับการจัดการพื้นที่ป่า การใช้ประโยชน์ที่ดิน การมีส่วนร่วมในการบริหารจัดการ
นอกจากนี้ จะมีการประเมินการมีส่วนร่วมของชุมชนท้องถิ่นและกลุ่มชาติพันธุ์ ในการจัดการพื้นที่มรดกโลกเพื่อสนับสนุนการดำรงชีวิตที่ยั่งยืน การหาทางเลือกสำหรับดำเนินการในอนาคตในการรักษาความเชื่อมโยงทางชีววิทยาในพื้นที่ข้ามพรมแดนที่ติดกับพื้นที่มรดกโลกกลุ่มป่าแก่งกระจาน การประเมินสถานะประชากรชนิดพันธุ์ที่สำคัญของพืชป่าและสัตว์ป่า ตลอดจนประเมินผลกระทบของการพัฒนาโครงสร้างพื้นฐานที่มีอยู่และที่วางแผนไว้รวมถึงเขื่อนและถนน
ทั้งนี้ หลังจากลงพื้นที่แล้วผู้เชี่ยวชาญของ IUCN จะต้องทำรายงานเสนอต่อประเทศไทย ภายใน 6 สัปดาห์หลังจากลงพื้นที่ เพื่อเป็นข้อมูลแนวทางการอนุรักษ์กลุ่มป่าแก่งกระจานให้เป็นมรดกโลกทางธรรมชาติที่ยั่งยืนต่อไป
วันจันทร์ที่ 31 ตุลาคม 2565
วันสุดท้ายของการใช้จ่ายในโครงการคนละครึ่ง ระยะที่ 5
วันนี้ (วันจันทร์ที่ 31 ตุลาคม 2565) เป็นวันสิ้นสุดโครงการคนละครึ่ง ระยะที่ 5 ซึ่งผู้ได้รับสิทธิทุกรายสามารถใช้จ่ายได้ภายในวันนี้จนถึงเวลา 22.59 น. โดย ณ วันอาทิตย์ที่ 30 ตุลาคม 2565 มีจำนวนผู้ใช้สิทธิครบวงเงินโครงการ 800 บาทแล้ว จำนวน 11.08 ล้านคน
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง กล่าวว่า วันนี้ (วันจันทร์ที่ 31 ตุลาคม 2565) เป็นวันสิ้นสุดโครงการคนละครึ่ง ระยะที่ 5 ซึ่งผู้ได้รับสิทธิทุกรายสามารถใช้จ่ายได้ภายในวันนี้จนถึงเวลา 22.59 น. โดย ณ วันอาทิตย์ที่ 30 ตุลาคม 2565 มีจำนวนผู้ใช้สิทธิครบวงเงินโครงการ 800 บาทแล้ว จำนวน 11.08 ล้านคน หรือคิดเป็นร้อยละ 46.12 ของผู้ใช้สิทธิทั้งหมด และมีจำนวนผู้ใช้สิทธิใกล้ครบวงเงินโครงการ 800 บาท (วงเงินคงเหลือน้อยกว่า 200 บาท) จำนวน 10.82 ล้านคน หรือคิดเป็นร้อยละ 45.05 ของผู้ใช้สิทธิทั้งหมด จึงขอเชิญชวนผู้ที่ยังมีสิทธิคงเหลือ เร่งใช้จ่ายให้ครบวงเงินโครงการภายในระยะเวลาที่กำหนด
สำหรับความคืบหน้าการใช้สิทธิมาตรการรักษาระดับการบริโภคภายในประเทศ ปี 2565 ระยะที่ 2 ซึ่งประกอบด้วย โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 และโครงการคนละครึ่ง ระยะที่ 5 โฆษกกระทรวงการคลังเผยว่า จากข้อมูลสะสม ณ วันอาทิตย์ที่ 30 ตุลาคม 2565 เวลา 23.00 น. มีผู้ใช้สิทธิทุกโครงการรวม 38.26 ล้านคน และมียอดใช้จ่ายสะสมทั้งสิ้น 42,269.8 ล้านบาท โดยสรุปผลการใช้จ่ายได้ ดังนี้
1. โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 5 มีผู้ใช้สิทธิจำนวน 13.16 ล้านคน และมียอดใช้จ่ายสะสม 5,172.8 ล้านบาท
2. โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 3 มีผู้ใช้สิทธิจำนวน 1.08 ล้านคน และมียอดใช้จ่ายสะสม 392.2 ล้านบาท
3. โครงการคนละครึ่ง ระยะที่ 5 มีผู้ใช้สิทธิจำนวน 24.02 ล้านคน และมียอดใช้จ่ายรวม 36,704.8 ล้านบาท โดยแบ่งเป็นเงินที่ประชาชนจ่ายจำนวน 18,696.1 ล้านบาท และเงินที่รัฐร่วมจ่ายจำนวน 18,008.7 ล้านบาท ทั้งนี้ สำหรับยอดใช้จ่ายสะสมแบ่งตามประเภทร้านค้า ได้แก่ ร้านอาหารและเครื่องดื่ม 15,313.2 ล้านบาท ร้านธงฟ้า 7,418.1 ล้านบาท ร้าน OTOP 1,767.4 ล้านบาท ร้านค้าทั่วไป 11,564.7 ล้านบาท ร้านบริการ 594.7 ล้านบาท และกิจการขนส่งสาธารณะ 46.7 ล้านบาท สำหรับผู้ประกอบการร้านค้าที่เข้าร่วมโครงการคนละครึ่ง ระยะที่ 5 มีผู้ประกอบการร้านค้าเข้าร่วมแล้วจำนวน 9.71 แสนราย โดยเป็นผู้ประกอบการรายใหม่ 2.33 หมื่นราย
สำนักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ โทร. 08-5842-7102, 08-5842-7103, 08-5842-7104, 08-5842-7105, 08-5842-7106, 08-5842-7107, 08-5842-7108 (เวลาทำการ 08.30 – 16.30 น.)
ไปรษณีย์อิเล็กทรอนิกส์ [emailprotected]
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันพุธที่ 28 กันยายน 2565
ครม. เห็นชอบร่างปฏิญญาฉบับสุดท้ายของการประชุม Mondiacult 2022 อนุมัติให้รมว.วธ. หรือผู้แทน รับรองร่างปฏิญญาฉบับสุดท้ายของการประชุม Mondiacult 2022
ครม. เห็นชอบร่างปฏิญญาฉบับสุดท้ายของการประชุม Mondiacult 2022 อนุมัติให้รมว.วธ. หรือผู้แทน รับรองร่างปฏิญญาฉบับสุดท้ายของการประชุม Mondiacult 2022
ครม. เห็นชอบร่างปฏิญญาฉบับสุดท้ายของการประชุม Mondiacult 2022 อนุมัติให้รมว.วธ. หรือผู้แทน รับรองร่างปฏิญญาฉบับสุดท้ายของการประชุม Mondiacult 2022
เมื่อวันที่ 27 กันยายน 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวภายหลังการประชุมคณะรัฐมนตรี (ครม.) ว่า ที่ประชุมครม.ได้มีมติเห็นชอบร่างปฏิญญาฉบับสุดท้ายของการประชุม Mondiacult 2022 ตามที่กระทรวงวัฒนธรรม (วธ.) เสนอ โดยอนุมัติให้รมว.วธ. หรือผู้แทนที่ได้รับมอบหมาย รับรองร่างปฏิญญาฉบับสุดท้ายของการประชุม Mondiacult 2022 และหากมีการปรับเปลี่ยนถ้อยคำของร่างปฏิญญาฯ ที่ไม่ส่งผลกระทบต่อสาระสำคัญหรือที่ไม่ขัดต่อผลประโยชน์ของประเทศไทย ให้วธ. สามารถดำเนินการได้โดยไม่ต้องเสนอต่อครม.พิจารณาอีกครั้ง
สำหรับร่างดังกล่าวมาจากการที่องค์การยูเนสโกร่วมกับรัฐบาลสหรัฐเม็กซิโก จัดการประชุมระดับโลกว่าด้วยนโยบายวัฒนธรรมและการพัฒนาที่ยั่งยืนของยูเนสโก (Mondiacult 2022) ณ กรุงเม็กซิโกซิตี้ ซึ่งเป็นการสนทนาในระดับรัฐมนตรีเกี่ยวกับนโยบายด้านวัฒนธรรม เพื่อการพัฒนาอย่างยั่งยืนทั่วโลกตามวาระการพัฒนาที่ยั่งยืน ค.ศ. 2030 เพื่อระบุพื้นที่สำคัญสำหรับการพัฒนาภาควัฒนธรรมและอุตสาหกรรมสร้างสรรค์ สนับสนุนให้ประเทศสมาชิกปรับนโยบายทางวัฒนธรรมเพื่อรับมือความท้าทายร่วมสมัย โดยมี 4 หัวข้อหลักในการประชุม คือ 1.นโยบายวัฒนธรรมที่ได้รับการปรับปรุงใหม่และมีความเข้มแข็ง 2.วัฒนธรรมเพื่อการพัฒนาที่ยั่งยืน 3.แหล่งมรดกและความหลากหลายทางวัฒนธรรมที่ตกอยู่ในภาวะวิกฤติ และ4.อนาคตของเศรษฐกิจสร้างสรรค์ นอกจากนี้ องค์การยูเนสโกได้แจ้งว่าที่ประชุมคณะกรรมการบริหารของยูเนสโก ครั้งที่ 214 มีมติให้ที่ประชุม Mondiacult 2022 พิจารณารับรองปฏิญญาระดับรัฐมนตรีในระหว่างพิธีปิดการประชุมครั้งนี้ด้วย
รัฐมนตรีว่าการกระทรวงวัฒนธรรม กล่าวอีกว่า วธ.จะเข้าร่วมการประชุม Mondiacult 2022 ผ่านระบบการประชุมทางไกล และร่วมกล่าวถ้อยแถลงในหัวข้อ “อนาคตของเศรษฐกิจสร้างสรรค์” เพื่อให้สอดคล้องกับการยกระดับบทบาทของวธ. ในการเป็นกระทรวงสังคมกึ่งเศรษฐกิจที่ได้รับการยอมรับทั้งในและต่างประเทศ รวมถึงร่วมพิจารณารับรองปฏิญญาฉบับสุดท้ายของการประชุม Mondiacult 2022 ด้วย โดยสาระสำคัญของร่างปฏิญญาฉบับสุดท้ายฯ ของการประชุม Mondiacult 2022 เป็นการทบทวนและเรียบเรียงขึ้นจากผลการหารือระหว่างประเทศสมาชิกตลอดทั้งกระบวนการ ตั้งแต่การหารือในระดับภูมิภาคไปจนถึงการหารือเกี่ยวกับร่างปฏิญญาฉบับก่อนหน้า ซึ่งประกอบด้วยร่างฉบับแรก (Zero Draft) และร่างฉบับรวมความเห็น (Consolidated Draft) โดยร่างปฏิญญาฉบับสุดท้ายมีสาระสำคัญเกี่ยวกับลำดับความสำคัญต่างๆ ในด้านวัฒนธรรมอันจำเป็นต่อการพัฒนาภาควัฒนธรรมและอุตสาหกรรมสร้างสรรค์ของประเทศสมาชิก เพื่อเป็นการรับรองถึงเจตนารมณ์ของการประชุมดังกล่าวในการทบทวนและปรับนโยบายทางวัฒนธรรมเพื่อรับมือกับความท้าทายร่วมสมัย และเพื่อการพัฒนาอย่างยั่งยืนทั่วโลกตามวาระการพัฒนาที่ยั่งยืน ค.ศ. 2030
วันอังคารที่ 27 กันยายน 2565
ครม. อนุมัติ แก้ปัญหาพื้นที่เสี่ยงการเกิดอุทกภัยและภัยแล้ง 6,364 ครัวเรือน “โครงการแก้ภัยแล้งและเครื่องสูบน้ำแบบชนิดเคลื่อนที่เร็ว” เพิ่มประสิทธิภาพการะบายน้ำ
ครม. อนุมัติ แก้ปัญหาพื้นที่เสี่ยงการเกิดอุทกภัยและภัยแล้ง 6,364 ครัวเรือน “โครงการแก้ภัยแล้งและเครื่องสูบน้ำแบบชนิดเคลื่อนที่เร็ว” เพิ่มประสิทธิภาพการะบายน้ำ เตรียมพร้อมรับสถานการณ์และช่วยเหลือประชาชนพื้นที่เสี่ยง
วันที่ 27 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี แถลงว่า ที่ประชุม ครม. มีมติเห็นชอบอนุมัติการดำเนินโครงการแก้ไขปัญหาภัยแล้งเพื่อการอุปโภคบริโภค และโครงการจัดหาเครื่องสูบน้ำแบบชนิดเคลื่อนที่เร็วของกรมชลประทาน ตามที่สำนักงานทรัพยากรน้ำแห่งชาติ (สทนช) เสนอเพื่อดำเนินโครงการเพิ่มประสิทธิภาพการะบายน้ำ และเตรียมเครื่องจักรเครื่องมือเตรียมพร้อมรับสถานการณ์ และเพื่อเร่งรัดการแก้ไขปัญหาความเดือดร้อนของประชาชนจากพื้นที่เสี่ยงการเกิดอุทกภัยและภัยแล้ง
น.ส.ทิพานัน กล่าวว่า โครงการดังกล่าว มุ่งแก้ไขปัญหาภัยแล้งและลดผลกระทบจากอุทกภัยในพื้นที่เสี่ยง มีรายละเอียดของโครงการดังนี้
1. โครงการแก้ไขปัญหาภัยแล้งเพื่อการอุปโภคบริโภค ด้วยระบบ Water Treatment System เพิ่มประสิทธิภาพการบริหารจัดการทรัพยากรน้ำเพื่อรองรับสถานการณ์ภัยแล้งและฝนทิ้งช่วง ขององค์การบริหารส่วนจังหวัดสุพรรณบุรี เป็นการสร้างระบบผลิตน้ำประปาที่สามารถบำบัดค่าความเป็นกรด - ด่าง ความขุ่นและสีที่ปรากฏของน้ำ ตลอดจนสารในน้ำให้ได้คุณภาพตามมาตรฐาน เพื่อผลิตน้ำประปาสำหรับการอุปโภคบริโภคของประชาชน โดยกำหนดให้ดำเนินการในบริเวณที่มีความพร้อมในการดำเนินการใน 6 อำเภอของ จ.สุพรรณบุรี ได้แก่ อ.สามชุก อ.บางปลาม้า อ.สองพี่น้อง อ.หนองหญ้าไซ อ.เดิมบางนางบวช และ อ.ศรีประจันต์
2. โครงการจัดหาเครื่องสูบน้ำแบบชนิดเคลื่อนที่เร็ว ขับด้วยระบบ ไฮดรอลิค ขนาดท่อส่งไม่น้อยกว่า 42 นิ้ว จำนวน 30 เครื่อง โดยกรมชลประทานจะบริหารจัดการให้มีการหมุนเวียนไปในพื้นที่ที่มีความจำเป็นต่อไป
“รัฐบาลมุ่งมั่นเต็มที่ที่จะจัดการปัญหาภัยแล้งและป้องกันอุทกภัยให้กับเกษตรกรและพี่น้องประชาชน น้ำเพื่อการอุปโภคและบริโภคเป็นปัจจัยสำคัญทั้งการดำรงชีวิตและการประกอบอาชีพ ส่วนความเสียหายจากเหตุน้ำท่วมนั้นเป็นเรื่องที่สามารถป้องกันได้โดยต้องบริหารจัดการน้ำให้ทันต่อสถานการณ์ ซึ่ง 2 โครงการนี้ ทางสำนักงานทรัพยากรน้ำแห่งชาติคาดว่าจะมีครัวเรือนที่ได้รับประโยชน์ ประมาณ 6,364 ครัวเรือน รวมถึงสามารถสนับสนุนการป้องกัน บรรเทา และแก้ไขปัญหาภัยพิบัติอุทกภัย ภัยแล้ง หรือภัยอื่นๆ อันเกิดจากน้ำได้ทันต่อสถานการณ์ด้วยงบประมาณ 796.95 ล้านบาทจากงบกลางของงบประมาณรายจ่ายประจำปีงบประมาณ 2565” น.ส.ทิพานัน กล่าว
วันพุธที่ 2 พฤศจิกายน 2565
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกำลังเร่งช่วยเหลือพี่น้องประชาชนที่ประสบอุทกภัยทั่วประเทศ
...
รัฐมนตรีว่าการกระทรวงคมนาคม สั่งการกรมเจ้าท่าระดมสรรพกำลังเร่งช่วยเหลือพี่น้องประชาชนที่ประสบอุทกภัยทั่วประเทศ
ตามที่รัฐบาลมีความเป็นห่วงประชาชนที่ได้รับผลกระทบจากอุทกภัยจากพายุโนรู ทำให้เกิดอุทกภัยในพื้นที่ภาคเหนือ ภาคกลาง ภาคตะวันออกเฉียงเหนือและภาคใต้ กระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วย ว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดำเนินการช่วยเหลือประชาชนผู้ประสบอุทกภัยเป็นการเร่งด่วน โดยรักษาการอธิบดีกรมเจ้าท่า (นายสรพงศ์ ไพฑูรย์พงษ์) ได้สั่งการให้ทุกหน่วยงานของกรมเจ้าท่า ที่อยู่ในพื้นที่ประสบอุทกภัย ดำเนินการ เร่งช่วยเหลือผู้ประสบอุทกภัย โดยในวันที่ 1 พฤศจิกายน 2565 กรมเจ้าท่าบูรณาการร่วมกับจังหวัดและหน่วยงานที่เกี่ยวข้อง ช่วยเหลือผู้ประสบอุทกภัยอย่างต่อเนื่องเป็นวันที่ 35 โดยตั้งศูนย์อำนวยการ 1 จุด ณ สำนักงานเจ้าท่าภูมิภาคสาขาขอนแก่น ประกอบด้วยเจ้าหน้าที่ 7 นาย เรือ 1 ลำ รถ 1 คัน บริการรับส่งประชาชนและขนย้ายสิ่งของพื้นที่บ้านปลาปัด อำเภอโกสุมพิสัย จังหวัดมหาสารคาม พร้อมกันนี้ นายอภิเดช หาญธรรม ผู้อำนวยการสำนักงานเจ้าท่าภูมิภาคสาขาขอนแก่น ได้ลงพื้นที่พบปะพูดคุยกับผู้ใหญ่บ้าน บ้านปลาปัด อำเภอโกสุมพิสัย จังหวัดมหาสารคาม และผู้ใหญ่บ้านขอสนับสนุนเรือเจ้าท่า 1 ลำพร้อมเจ้าหน้าที่เพื่อช่วยรับ - ส่งประชาชนในพื้นที่ดังกล่าวอีกด้วย
ทั้งนี้ สถานการณ์ปัจจุบัน ระดับน้ำลดลงอย่างต่อเนื่องในหลายพื้นที่ กรมเจ้าท่ายังคงเฝ้าระวังระดับน้ำในพื้นที่รับผิดชอบ เตรียมพร้อมเรือ หากได้รับการร้องขอจากผู้ใหญ่บ้าน หรือได้รับแจ้งจากผู้ที่ประสบอุทกภัยโดยตรง พร้อมร่วมประชุมวางแผนประเมินสถานการณ์ฯ กับหน่วยงานที่เกี่ยวข้องในพื้นที่อย่างต่อเนื่อง ทั้งในส่วนกลาง ส่วนภูมิภาคและปริมณฑล พร้อมออกประกาศให้ระมัดระวังในการเดินเรือ กรณีมีคลื่นลมแรง กรมเจ้าท่า และหน่วยงานภายใต้สังกัดกระทรวงคมนาคม ขอเป็นกำลังใจให้กับผู้ประสบอุทกภัยทุกท่าน และพร้อมให้การช่วยเหลือผู้ประสบภัยทั่วประเทศ ขอให้ประชาชนติดตามสถานการณ์น้ำ การพยากรณ์อากาศ พร้อมรับข่าวสารอย่างต่อเนื่อง หากพบเห็นความไม่ปลอดภัยทางน้ำ สามารถโทรแจ้งได้ที่ หมายเลข 0 2639 4782 หรือ สายด่วนกรมเจ้าท่า 1199 ได้ตลอด 24 ชั่วโมง
วันจันทร์ที่ 26 กันยายน 2565
รมว.พม. หารือรัฐมนตรีญี่ปุ่น เดินหน้าสร้างบ้านหลังเกษียณ หวังดึงผู้สูงอายุชาวญี่ปุ่นใช้ชีวิตในไทย
รมว.พม. หารือรัฐมนตรีญี่ปุ่น เดินหน้าสร้างบ้านหลังเกษียณ หวังดึงผู้สูงอายุชาวญี่ปุ่นใช้ชีวิตในไทย
เมื่อวันที่ 22 กันยายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นำคณะผู้บริหารกระทรวง พม. เข้าเยี่ยมคารวะและหารือกับนายโอกูระ มาซาโนบุ (H.E. Ogura Masanobu) รัฐมนตรีด้านความเสมอภาคทางเพศ ผู้สูงอายุ เด็กและเยาวชน ประเทศญี่ปุ่น โดยทั้งสองฝ่ายมีการแลกเปลี่ยนประสบการณ์การดำเนินงานด้านการดูแลผู้สูงอายุ และเห็นพ้องว่า รัฐบาลจำเป็นต้องรับมือกับปัญหาความท้าทายจากสังคมสูงอายุในหลายมิติ
นายจุติ กล่าวชื่นชมการบริหารจัดการสังคมผู้สูงอายุของญี่ปุ่น ถึงแม้จะมีผู้สูงอายุจำนวนมากที่สุดในโลก แต่ยังสามารถดูแลผู้สูงอายุได้อย่างมีประสิทธิภาพ ซึ่งไทยอาจไม่สามารถทำได้ถึงระดับดังกล่าว เนื่องจากข้อจำกัดด้านงบประมาณ ในขณะที่ นายโอกูระ มาซาโนบุ รัฐมนตรีด้านความเสมอภาคทางเพศฯ กล่าวว่า รัฐบาลญี่ปุ่นได้ให้ความสำคัญกับการเตรียมความพร้อมและการดูแลผู้สูงอายุมานานกว่า 20 ปี และทุ่มงบประมาณเกือบ 1 ใน 3 สำหรับเรื่องนี้ ซึ่งขณะนี้ ญี่ปุ่นกำลังประสบปัญหาเรื่องการขาดแคลนผู้ดูแล และใช้วิธีให้หน่วยงานท้องถิ่นบริหารจัดการการดูแลผู้สูงอายุ
นายจุติ กล่าวเพิ่มเติมว่า จากผลการสำรวจพบว่า ไทยติดอันดับประเทศที่น่าใช้ชีวิตอยู่หลังเกษียณ ซึ่งตนได้เล็งเห็นถึงศักยภาพของตลาดกลุ่มผู้เกษียณอายุของชาวต่างชาติและชาวญี่ปุ่น โดยจะเชิญชวนให้มาท่องเที่ยวและพักผ่อนในไทยทั้งในระยะสั้นและระยะยาว ทั้งนี้ กระทรวง พม. จึงบูรณาการหน่วยงานที่เกี่ยวข้องเพื่อนำร่องจัดบริการด้านที่อยู่อาศัยสำหรับผู้สูงอายุแบบครบวงจร รวมทั้งการฝึกอบรมผู้ดูแล (Care Giver) มืออาชีพในจังหวัดเชียงใหม่และขอนแก่น เพื่อดึงดูดผู้สูงอายุชาวต่างชาติ โดยเฉพาะชาวญี่ปุ่นให้มาใช้ชีวิตในไทย โดยคาดหวังว่าจะสามารถเริ่มดำเนินการได้ภายใน 6 เดือนนับจากนี้ นอกจากนี้ ทั้งสองฝ่ายได้เห็นตรงกันว่า สังคมสูงอายุสร้างความท้าทายให้กับรัฐบาลของทั้งสองประเทศ โดยรัฐบาลจำเป็นต้องพร้อมรับมือกับความท้าทายดังกล่าว
วันอังคารที่ 25 ตุลาคม 2565
ครม.เห็นชอบร่างเอ็มโอยูสาธารณสุขไทย-เกาหลี “อนุทิน”ลงนามวันนี้ มุ่งส่งเสริมความมั่นคงทางสุขภาพ การเสริมสร้างระบบสุขภาพ-หลักประกันสุขภาพถ้วนหน้า และการดูแลสุขภาพด้วยดิจิทัล
ครม.เห็นชอบร่างเอ็มโอยูสาธารณสุขไทย-เกาหลี “อนุทิน”ลงนามวันนี้ มุ่งส่งเสริมความมั่นคงทางสุขภาพ การเสริมสร้างระบบสุขภาพ-หลักประกันสุขภาพถ้วนหน้า และการดูแลสุขภาพด้วยดิจิทัล
วันที่ 25 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี(ครม.)เห็นชอบร่างบันทึกความเข้าใจระหว่างกระทรวงสาธารณสุขของไทยกับกระทรวงสาธารณสุขและสวัสดิการแห่งสาธารณรัฐเกาหลีว่าด้วยความร่วมมือด้านสาธารณสุข และอนุมัติให้รัฐมนตรีว่าการกระทรวงสาธารณสุข เป็นผู้ลงนามในร่างบันทึกความเข้าใจดังกล่าว ซึ่งบันทึกความเข้าใจฯจะมีผลบังคับใช้ในวันที่ลงนามโดยผู้เข้าร่วมทั้งสองฝ่าย มีระยะเวลา 5 ปี และขยายเวลาต่อแบบอัตโนมัติเป็นเวลา 5 ปี โดยร่างบันทึกความเข้าใจฯดังกล่าวมีกำหนดจะลงนามในช่วงการเดินทางเยือนสาธารณรัฐเกาหลีของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในวันที่ 25 ตุลาคม 2565 กระทรวงสาธารณสุขจึงขอให้นำเรื่องนี้เสนอครม.เพื่อพิจารณาภายในวันที่ 25 ตุลาคม 2565
สำหรับร่างบันทึกความเข้าใจฯว่าด้วยความร่วมมือด้านสาธารณสุขฉบับนี้ มีสาระสำคัญในการส่งเสริมความร่วมมือด้านสาธารณสุขระหว่างไทยกับเกาหลี ในประเด็นความมั่นคงทางสุขภาพ การเสริมสร้างระบบสุขภาพรวมถึงหลักประกันสุขภาพถ้วนหน้า การดูแลสุขภาพด้วยดิจิทัล การส่งเสริมสุขภาพ และสาขาความร่วมมืออื่นๆที่เห็นชอบร่วมกันเป็นลายลักษณ์อักษร ผ่านการแลกเปลี่ยนผู้เชี่ยวชาญ ผู้แทน และข้อมูล การประชุม การประชุมทางวิทยาศาสตร์ และการประชุมเชิงปฏิบัติการ การสัมมนาและการสนับสนุนการวิจัยและโครงการ โดยจะมีการจัดตั้งคณะทำงานเพื่อเป็นกลไกในการหารือและดำเนินกิจกรรมภายใต้ร่างบันทึกความเข้าใจฯ ให้เกิดผลเป็นรูปธรรมต่อไป
วันศุกร์ที่ 16 กันยายน 2565
ที่ปรึกษาฯ สุชาติ เป็นประธานในพิธีลงนามความร่วมมือขับเคลื่อน ผลักดัน การใช้ประโยชน์จากกัญชงอย่างครบวงจร
ที่ปรึกษาฯ สุชาติ เป็นประธานในพิธีลงนามความร่วมมือขับเคลื่อน ผลักดัน การใช้ประโยชน์จากกัญชงอย่างครบวงจร
วันนี้ (16 กันยายน 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เป็นประธานในพิธีลงนามความเข้าใจ (MOU) ระหว่างอุตสาหกรรมพัฒนามูลนิธิเพื่อสถาบันอาหาร โดยนางอนงค์ ไพจิตรประภาภรณ์ และคณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร โดย ดร.จิระศักดิ์ ธาระจักร์ คณบดีคณะวิทยาศาสตร์และเทคโนโลยี ณ ห้องประชุมราชพฤกษ์ภิรมย์ ชั้น 2 คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร
การลงนาม MOU ในวันนี้ มีจุดมุ่งหมายเพื่อบูรณาการการทำงานและการใช้ทรัพยากรร่วมกันให้เกิดประโยชน์สูงสุดในการขับเคลื่อน ผลักดัน การใช้ประโยชน์จากกัญชงอย่างครบวงจร รวมถึงสร้างนวัตกรรมใหม่ที่ทั้งสองฝ่ายมีความเชี่ยวชาญ และนำองค์ความรู้ที่ได้จากความร่วมมือต่อยอดสู่การใช้ประโยชน์ในอุตสาหกรรมอาหารในเชิงนโยบาย เชิงสาธารณะ และเชิงพาณิชย์ ตลอดจนร่วมพัฒนาเทคโนโลยีการสกัดและการพัฒนาผลิตภัณฑ์อาหารจากพืชกัญชง และพัฒนาร่วมกันให้มีคุณภาพ มาตรฐาน และปริมาณ นอกจากนี้ ยังได้เยี่ยมชมโรงเรือนปลูกกัญชา ที่ชั้นดาดฟ้า และเยี่ยมชมห้องปฏิบัติการด้านวิเคราะห์ทดสอบ คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร
วันศุกร์ที่ 4 พฤศจิกายน 2565
รมว.พม. สั่ง พมจ.ทุกจังหวัด ตรวจเข้มสถานสงเคราะห์เด็กเอกชนทั่วประเทศ หวั่นเกิดเหตุซ้ำ
รมว.พม. สั่ง พมจ.ทุกจังหวัด ตรวจเข้มสถานสงเคราะห์เด็กเอกชนทั่วประเทศ หวั่นเกิดเหตุซ้ำ
วันนี้ (3 พ.ย. 65) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า การช่วยเหลือเด็กในสถานสงเคราะห์เอกชนแห่งหนึ่งที่จังหวัดสมุทรสงครามนั้น กระทรวง พม. ได้ดำเนินการโดยยึดเด็กเป็นศูนย์กลาง เด็กต้องปลอดภัย และประชาชนต้องมั่นใจได้ว่าการดูแลเด็กที่มีอยู่ทั่วประเทศจะต้องได้มาตรฐาน และเด็กจะต้องได้รับการดูแลอย่างถูกต้องตามกฎหมายและมนุษยธรรมด้วย ขณะนี้ เราจะยังไม่บอกว่าใครถูกใครผิด แต่อาจจะมีจุดอ่อนที่จะต้องแก้ไขในเรื่องของการดูแลสถานสงเคราะห์เอกชน ซึ่งกฎหมายที่กำกับดูแลอยู่กันคนละกระทรวง แต่กระทรวง พม. จะไม่หนีความรับผิดชอบ ไม่ว่าเด็กจะอยู่ที่ไหน เพราะเด็กจะต้องได้รับการดูแลอย่างปลอดภัย เป็นเด็กที่มีทักษะครบ มีความฉลาดในทุกมิติ รวมไปถึงการมีศีลธรรมและจริยธรรมด้วย ทั้งนี้ การช่วยเหลือและคุ้มครองเด็กดังกล่าวเป็นการบูรณาการร่วมกันกับทางจังหวัดนำโดยผู้ว่าราชการจังหวัดสมุทรสงคราม เจ้าหน้าที่ตำรวจ และกระทรวง พม. นำโดยปลัดกระทรวง พม. และอธิบดีกรมกิจการเด็กและเยาวชน ที่ได้ลงพื้นที่ด้วยตนเอง
นายจุติ กล่าวต่อไปว่า เหตุการณ์ที่เกิดขึ้นกับเด็กในครั้งนี้ มีพระราชบัญญัติคุ้มครองเด็ก พ.ศ. 2546 ที่กระทรวง พม. จะต้องรับผิดชอบและต้องแก้ไขปัญหา ซึ่งในวันนี้ตนได้มอบนโยบายให้กับพัฒนาสังคมและความมั่นคงของมนุษย์จังหวัด (พมจ.) ทุกจังหวัดดำเนินการตรวจสอบสถานสงเคราะห์เอกชนในพื้นที่ทั่วประเทศ ว่าได้รับใบอนุญาตและได้มาตรฐานหรือไม่ รวมถึงสถานสงเคราะห์ผู้สูงอายุเอกชนด้วย ซึ่งเราต้องเข้าไปแก้ไขให้ถูกต้อง ได้มาตรฐาน และอาจจะต้องใช้ผู้ดูแลมืออาชีพที่ได้รับการฝึกจากกระทรวง พม. เพื่อป้องกันไม่ให้เกิดเหตุในลักษณะนี้ขึ้นอีก ส่วนอำนาจการปิดสถานสงเคราะห์เด็กเอกชนเป็นอำนาจของผู้ว่าราชการจังหวัด โดยทำงานเป็นคณะทำงานร่วมกันหลายหน่วยงานที่เกี่ยวข้อง
นายจุติ กล่าวเพิ่มเติมว่า สำหรับการจะแยกเด็กที่เหลือออกมาจากสถานสงเคราะห์เอกชนดังกล่าวนั้น เด็กคนไหนที่มีพ่อแม่อยู่ เราต้องติดต่อพ่อแม่ของเด็กก่อน เพื่อสอบถามการตัดสินใจว่าจะเอาลูกกลับไปอยู่ด้วยหรือไม่ ส่วนเด็กที่ไม่มีพ่อแม่ เราต้องดูแลตามพระราชบัญญัติคุ้มครองเด็ก พ.ศ. 2546 แต่อย่างไรก็ตาม กระทรวง พม. ยึดผลประโยชน์ของเด็กเป็นสำคัญ
วันศุกร์ที่ 28 ตุลาคม 2565
รมว.สุชาติ ร่วมคณะ นายกฯ ลงบึงกาฬ วางศิลาฤกษ์สะพานมิตรภาพแห่งที่ 5 หวังสร้างงาน หนุนท่องเที่ยว เศรษฐกิจไทย - สปป.ลาว
รมว.สุชาติ ร่วมคณะ นายกฯ ลงบึงกาฬ วางศิลาฤกษ์สะพานมิตรภาพแห่งที่ 5 หวังสร้างงาน หนุนท่องเที่ยว เศรษฐกิจไทย - สปป.ลาว
วันที่28ตุลาคม2565นายสุชาติชมกลิ่นรัฐมนตรีว่าการกระทรวงแรงงานร่วมคณะพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมลงพื้นที่จังหวัดบึงกาฬเพื่อประกอบพิธีวางศิลาฤกษ์โครงการก่อสร้างสะพานมิตรภาพไทย-ลาวแห่งที่ 5 (บึงกาฬ-บอลิคำไซ)ณบริเวณพื้นที่ก่อสร้างโครงการฯบ้านดอนยมหมู่ที่2ต.ไคสีอ.เมืองจ.บึงกาฬโดยนายกรัฐมนตรีและคณะได้พบปะกับอาสาสมัครแรงงานประชาชนและหัวหน้าส่วนราชการหน่วยงานที่เกี่ยวข้องที่มาร่วมต้อนรับจากนั้นนายกรัฐมนตรีและคณะได้ข้ามฝั่งไปยังพื้นที่วางศิลาฤกษ์โครงการฯแขวงบอลิคำไซสปป.ลาวโดยมีดร.คำพันวิพาวันนายกรัฐมนตรีแห่งสาธารณรัฐประชาธิปไตยประชาชนลาวให้การต้อนรับ
นายสุชาติกล่าวว่าท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสำคัญกับการส่งเสริมการท่องเที่ยวการคมนาคมเพื่อขับเคลื่อนการพัฒนาเศรษฐกิจและสังคมสำหรับโครงการก่อสร้างสะพานมิตรภาพไทย-ลาวแห่งที่5บึงกาฬบอลิคำไซพร้อมโครงข่ายเป็นยุทธศาสตร์การพัฒนาขีดความสามารถในการแข่งขันของภาคตะวันออกเฉียงเหนือในกลุ่มอนุภูมิภาคตอนบนและยุทธศาสตร์การพัฒนาจังหวัดบึงกาฬและจังหวัดใกล้เคียงที่เกี่ยวข้องกับการพัฒนาเศรษฐกิจการค้าการลงทุนระหว่างประเทศการเชื่อมโยงเส้นทางการคมนาคมและขนส่งระหว่างประเทศการเชื่อมโยงเส้นทางการคมนาคมและขนส่งระหว่างประเทศไทยกับสปป.ลาวสำหรับรองรับปริมาณการเดินทางและการขนส่งสินค้าที่เพิ่มมากขึ้นโครงการดังกล่าวจะเกิดประโยชน์ต่อประชาชนและทั้งสองประเทศเนื่องจากแขวงบอลิคำไซของสปป.ลาวจะกลายเป็นศูนย์กลางทางการค้าระดับภูมิภาคและเป็นเส้นทางขนส่งแห่งใหม่สำหรับไทยลาวและเวียดนามด้วยโดยจะเป็นเส้นทางสั้นที่สุดที่เชื่อมระหว่างทั้ง3ประเทศที่สำคัญจะทำให้เกิดประโยชน์ในด้านต่างๆได้แก่ด้านเศรษฐกิจมีการลงทุนเพิ่มขึ้นการค้าไทย–ลาวสะดวกขึ้นต้นทุนการผลิตและการขนส่งหรือถ่ายเทสินค้าลดลงเพิ่มขีดความสามารถในการแข่งขันของประเทศด้านสังคมประชาชนสองฝั่งมีความสัมพันธ์ที่ดีต่อกันสะดวกในการเดินทางเชื่อมโยงและทำกิจกรรมร่วมกันด้านท่องเที่ยวทำให้เกิดการท่องเที่ยวของสองประเทศเข้มข้นคึกคักมากขึ้นและด้านแรงงานเกิดการจ้างงานเพิ่มมากขึ้นทั้งในภาคบริการและการผลิตจากการลงทุนการคมนาคมและเศรษฐกิจที่ดีขึ้นอีกด้วย
นายสุชาติกล่าวต่อสำหรับสถานการณ์ด้านแรงงานปัจจุบันมีแรงงานต่างด้าวสัญชาติลาวที่ได้รับอนุญาตทำงานในประเทศไทยจำนวน239,632คนเป็นแรงงานประเภททั่วไป239,172คนแรงงานฝีมือและอื่นๆ451คนในส่วนของจังหวัดบึงกาฬปัจจุบันมีกำลังแรงงาน192,198คนมีสถานประกอบการในระบบประกันสังคม713แห่งผู้ประกันตน38,944คนแรงงานต่างด้าว1,627คนเป็นสัญชาติลาว1,222คนส่วนใหญ่อยู่ในประเภทกิจการจำหน่ายอาหารและเครื่องดื่มรองลงมาเป็นกิจการเกษตรและปศุสัตว์งานบ้านและครัวเรือนที่เหลือเป็นสัญชาติเมียนมา296คนกัมพูชา81คนและสัญชาติอื่นๆ66คนมีอาสาสมัครแรงงาน53คนนอกจากนี้กระทรวงแรงงานยังได้มีความร่วมมือกับสปป.ลาวในหลายๆด้านอาทิบันทึกความเข้าใจว่าด้วยความร่วมมือด้านแรงงาน(MOU)ข้อตกลงด้านการจ้างแรงงานความร่วมมือด้านการพัฒนาฝีมือแรงงานไทย–สปป.ลาวและความร่วมมือด้านการประกันสังคมเป็นต้น
+++++++++++++++++++
กองเผยแพร่และประชาสัมพันธ์
28ตุลาคม2565
วันพุธที่ 19 ตุลาคม 2565
ปลัดฯ ณัฐพล รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
ปลัดฯ ณัฐพล รับมอบสิ่งของอุปโภค บริโภค เพื่อนำไปช่วยเหลือผู้ประสบอุทกภัย
วันนี้ (19 ตุลาคม 2565) ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายจุลพงษ์ ทวีศรี รองปลัดกระทรวงอุตสาหกรรม รักษาราชการแทนอธิบดีกรมโรงงานอุตสาหกรรม นายสมพล โนดไธสง นายวีระกิตติ์ รันทกิจธนวัชญ์ นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายภาสกร ชัยรัตน์ นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม และผู้บริหารกระทรวงอุตสาหกรรม เข้ารับมอบสิ่งของอุปโภค บริโภค และของใช้ที่จำเป็น โดยได้รับการสนับสนุนจากสำนักงานมาตรฐานผลิตภัณฑ์อุตสาหกรรม นำโดยนายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม และจากสำนักงานอุตสาหกรรมจังหวัดปทุมธานี จังหวัดสมุทรปราการ จังหวัดชลบุรี จังหวัดพระนครศรีอยุธยา เป็นผู้มอบสิ่งของ เพื่อนำไปช่วยเหลือและบรรเทาความเดือดร้อนในเบื้องต้น ให้กับผู้ประสบอุทกภัยน้ำท่วม ณ ห้องนิทรรศการ กรมส่งเสริมอุตสาหกรรม
ทั้งนี้ ข้าราชการ และเจ้าหน้าที่กระทรวงอุตสาหกรรม ได้ร่วมกันแพคสิ่งของเพื่อเตรียมนำไปช่วยเหลือผู้ประสบภัยน้ำท่วมโดยเร่งด่วนต่อไป
วันอังคารที่ 13 กันยายน 2565
UNDP ยกไทยเป็นประเทศที่มีการพัฒนามนุษย์ “สูงมาก” รัฐสานต่อนโยบายต่าง ๆ ยกระดับคุณภาพชีวิตคนไทยต่อเนื่อง
.....
เป็นเรื่องที่น่ายินดี ที่สำนักงานโครงการพัฒนาแห่งสหประชาชาติ หรือ UNDP ซึ่งเป็นหน่วยงานประสานความช่วยเหลือในด้านการพัฒนาของสหประชาชาติ (UN) ได้เผยแพร่รายงานการพัฒนาของมนุษย์ (Human Development Report) ปี 2021/2022 พบว่า
.
ดัชนีการพัฒนามนุษย์ (Human Development Index: HDI) ซึ่งเป็นดัชนีวัดความสำเร็จโดยเฉลี่ยของแต่ละประเทศในการพัฒนามนุษย์ ปี 2021 (พ.ศ. 2564) ประเทศไทยอยู่ที่ 0.800 ได้ลำดับที่ 66 จาก 191 ประเทศทั่วโลก ถือว่าอยู่ในกลุ่มประเทศ “ที่มีการพัฒนามนุษย์ระดับสูงมาก” และอยู่ในกลุ่มดังกล่าว ต่อเนื่องมา 3 ปีแล้ว นับตั้งแต่ พ.ศ. 2562 เป็นต้นมา
.
สำหรับเกณฑ์การวัด HDI ประกอบด้วย ด้านสุขภาพ ด้านความรู้ ด้านการครองชีพ โดยแบ่งระดับการพัฒนาเป็น 4 กลุ่ม ดังนี้
.
• พัฒนาสูงมาก (ดัชนี 0.800 - 1.000) จำนวน 66 ประเทศ
• พัฒนาสูง (ดัชนี 0.700 - 0.799) จำนวน 49 ประเทศ
• พัฒนาระดับกลาง (ดัชนี 0.550 - 0.699) จำนวน 44 ประเทศ
• พัฒนาต่ำ (ดัชนี 0.350 - 0.549) จำนวน 32 ประเทศ
.
ต่อจากนี้ รัฐบาลยังคงขับเคลื่อนการพัฒนามนุษย์ตามแผนต่าง ๆ ที่วางไว้ พร้อมกับการรับฟังข้อแนะนำจากองค์กรระหว่างประเทศ เช่น UNDP เป็นต้น โดยมีเป้าหมายหลักคือการพัฒนาและยกดับคุณภาพชีวิตคนไทยให้ดีขึ้นต่อเนื่อง
#ไทยคู่ฟ้า#ร่วมต้านโควิด19
-------------------
วันเสาร์ที่ 29 ตุลาคม 2565
กระทรวงศึกษาธิการเปิดศูนย์ “MOE Safety Center” 8 เดือน มียอดผู้ใช้ทะลุ 1 ล้าน ส่วนใหญ่ร้องเรื่องอุบัติเหตุ-บูลลี่ นายกรัฐมนตรีกำชับให้ขยายผล เก็บรวบรวมข้อมูล เน้นย้ำแก้ไขปัญหา
กระทรวงศึกษาธิการเปิดศูนย์ “MOE Safety Center” 8 เดือน มียอดผู้ใช้ทะลุ 1 ล้าน ส่วนใหญ่ร้องเรื่องอุบัติเหตุ-บูลลี่ นายกรัฐมนตรีกำชับให้ขยายผล เก็บรวบรวมข้อมูล เน้นย้ำแก้ไขปัญหารวดเร็วมีประสิทธิภาพ
วันนี้ 29 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยและให้ความสำคัญเรื่องความปลอดภัยในสถานศึกษา ซึ่งหากสถานศึกษาไม่มีความปลอดภัย จะไม่สามารถจัดการเรียนการสอนที่มีคุณภาพให้แก่ผู้เรียนได้ ส่งผลต่อการพัฒนาการศึกษาของไทย รวมถึงการใช้ชีวิตอยู่ร่วมกันในสังคม โดยได้มอบหมายให้กระทรวงศึกษาธิการกำหนดเรื่องความปลอดภัยในสถานศึกษาเป็นวาระเร่งด่วน พร้อมทั้งกำชับให้ขยายแนวทางปฏิบัติงาน รวมถึงการแก้ไขปัญหาเป็นไปอย่างรวดเร็วมีประสิทธิภาพ ลดความเสี่ยงและความรุนแรง สามารถแก้ไขปัญหาได้ถึงแหล่งต้นตอของปัญหา มีการติดตามความคืบหน้า สร้างความเป็นธรรมและโปร่งใสแก่ทุกฝ่าย รวมถึงเก็บเป็นฐานข้อมูล Big-Data ที่จะนำมาวางแผนและกำหนดนโยบายการพัฒนาสถานศึกษาและด้านความปลอดภัยในแต่ละพื้นที่ เพื่อขยายผลในการป้องกัน ปลูกฝัง ปราบปราม รวมถึงการสร้างทักษะให้ผู้เรียนมีความสามารถในการดูแลตนเองจากภัยอันตรายต่าง ๆ
นางสาวรัชดา กล่าวว่า ตลอดระยะเวลาที่ผ่านมากระทรวงศึกษา ได้สานต่อนโยบายเรื่องความปลอดภัยในสถานศึกษา พัฒนาระบบการแจ้งเหตุความไม่ปลอดภัยขึ้น ใช้ชื่อว่าศูนย์ “MOE SAFETY CENTER” โดยใช้แพลตฟอร์มดิจิทัล เป็นแอปพลิเคชันในการแจ้งเหตุความไม่ปลอดภัย และได้พัฒนาบุคลากรทางการศึกษาในทุกสังกัดของกระทรวงฯ ให้มีความรู้ ความเข้าใจในการใช้งานระบบ เพื่อรับแจ้งเหตุความไม่ปลอดภัยที่มีผลต่อนักเรียน นักศึกษา ครู และบุคลากรทางการศึกษา รวมถึงให้ความสำคัญกับการอบรมครูผู้สอนให้มีความรู้ มีทักษะที่จะนำไปสื่อสารกับเด็กในวัยเรียน ทั้งนี้ ระยะเวลา 8 เดือน ที่เปิดใช้งานระบบ MOE Safety Center มีผู้ใช้งานทั้งสิ้น จำนวน 1,086,153 คน ส่วนใหญ่ร้องเรื่องอุบัติเหตุและบูลลี่
“รัฐบาล โดยกระทรวงศึกษาธิการมีความมุ่งมั่นในการจัดให้มีรูปแบบ วิธีการ กระบวนการในการดูแลช่วยเหลือนักเรียน ให้เกิดความปลอดภัยในทุกด้าน ทั้งด้านร่างกาย และจิตใจ เพื่อให้ผู้เรียนเกิดการเรียนรู้อย่างมีคุณภาพ มีความสุข เพื่อนำไปสู่การยกระดับคุณภาพการศึกษาเด็กและเยาวชนไทย ทั้งนี้ ครู นักเรียน และบุคลากรทางการศึกษา สามารถร้องเรียนหรือแจ้งเหตุความไม่ปลอดภยผ่านศูนย์ MOE Safety Center ได้หลายช่องทางที่ 1.แอป MOE Safety Center 2.เว็บไซต์ www.moesafetycenter.com 3.ไลน์ พิมพ์ไอดี @MOESafetyCenter 4.คอลเซ็นเตอร์ โทร.02-126-6565” นางสาวรัชดา ย้ำ
วันศุกร์ที่ 28 ตุลาคม 2565
จ.ชัยภูมิ เดินหน้า สร้างความมั่นคงทางอาหาร ด้านผู้ว่าฯ ย้ำต้องเริ่มจากระดับ ชุมชนหมู่บ้าน ขยายผลไปสู่ระดับจังหวัด
จ.ชัยภูมิ เดินหน้า สร้างความมั่นคงทางอาหาร ด้านผู้ว่าฯ ย้ำต้องเริ่มจากระดับ ชุมชนหมู่บ้าน ขยายผลไปสู่ระดับจังหวัด
วันนี้ (28 ต.ค. 65) นายโสภณ สุวรรณรัตน์ ผู้ว่าราชการจังหวัดชัยภูมิ เปิดเผยถึงการขับเคลื่อนกิจกรรม "ปลูกผักสวนครัว เพื่อสร้างความมั่นคงทางอาหาร" ตามแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ จวนผู้ว่าราชการจังหวัดชัยภูมิ
นายโสภณ สุวรรณรัตน์ ผู้ว่าราชการจังหวัดชัยภูมิ กล่าวว่า วันนี้ตนได้เป็นประธานพิธีเปิดกิจกรรม "ปลูกผักสวนครัว เพื่อสร้างความมั่นคงทางอาหาร" ตามแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ จวนผู้ว่าราชการจังหวัดชัยภูมิ โดยมีนายสมบัติ ไตรศักดิ์ รองผู้ว่าราชการจังหวัดชัยภูมิ เจ้าหน้าที่ภาคราชการ และ ภาคีเครือข่ายผู้นำต้นแบบเข้าร่วมกิจกรรมด้วย เพื่อสร้างต้นแบบ และปลุกกระแสรณรงค์ให้ส่วนราชการระดับดับจังหวัด นายอำเภอ ผู้นำท้องที่ ผู้นำองค์กรปกครองส่วนท้องถิ่น และพี่น้องประชาชน รวมถึงทุกภาคส่วนในจังหวัดชัยภูมิ พร้อมใจกันปลูกผักสวนครัว และขยายผลไปยังทุกครัวเรือน เพื่อลดรายจ่ายครัวเรือน ควบคู่กับการสร้างความมั่นคงทางอาหารในพื้นที่
นายโสภณ สุวรรณรัตน์ ผู้ว่าราชการจังหวัดชัยภูมิ ได้กล่าวเน้นย้ำ จากกิจกรรมในวันนี้ได้เเสดงถึงวิธีการที่ง่ายและเป็นกิจกรรมที่สามารถสร้างความผูกพันให้แก่สมาชิกในครอบครัว เพื่อเป็นต้นเเบบให้นายอำเภอ เเละผู้นำในเเต่ละภาคส่วนนำไปขยายผล สร้างการเปลี่ยนแปลง Change for Good ที่เป็นรูปธรรม พร้อมทั้งเชิญชวนให้แต่ละครัวเรือน และชุมชน ปลูกผักสวนครัว ให้ครบทุกครัวเรือนในทุกหมู่บ้านของจังหวัดชัยภูมิ ซึ่งกลุ่มผู้นำที่มาร่วมกิจกรรมในวันนี้จะต้องนำประสบการณ์ดี ๆ ที่เป็นประโยชน์ไปสื่อสารให้พี่น้องประชาชนได้มีความรู้ความเข้าใจที่ถูกต้องอย่างต่อเนื่องและสม่ำเสมอ จึงจะเกิดการเปลี่ยนเเปลงสู่การลงมือทำ
นายโสภณ สุวรรณรัตน์ ผู้ว่าราชการจังหวัดชัยภูมิ กล่าวเพิ่มเติมว่า กระบวนการพัฒนาให้เกิดการเปลี่ยนเเปลงที่เเท้จริงคือการลงมือทำ และทำซ้ำ ๆ ทำอย่างต่อเนื่อง จนกลายเป็นวิถีชีวิต สู่วัฒนธรรมชุมชน ที่มีการจัดกิจกรรมแลกเปลี่ยนเรียนรู้การเอามื้อสามัคคี การรวมกลุ่มกันขาย หรือเเปรรูปสินค้าจากผลผลิตของเเต่ละครัวเรือน ซึ่งจะเป็นการส่งเสริมเป้าหมายการพัฒนาที่ยังยืนในทุกมิติ หัวใจสำคัญของกิจกรรมนี้ คือ การน้อมนำหลักปรัชญาของเศรษฐกิจพอเพียง ที่ในหลวงรัชกาลที่ 9 ได้พระราชทานให้เป็นทางรอดของสังคมไทย หากแม้นเกิดเหตุการณ์หรือวิกฤตใด ๆ เราจะอยู่รอดได้ด้วยหลักปรัชญาของเศรษฐกิจพอเพียง ที่จะช่วยให้เรามีอยู่ มีกิน มีใช้ในครัวเรือน สามารถพึ่งตนเองได้ ซึ่งนับเป็นความโชคดีของพสกนิกรชาวไทยที่ในหลวงรัชกาลที่ 10 ทรงมีพระราชปณิธานแน่วเเน่ที่จะสืบสาน รักษา และต่อยอด โครงการในพระราชดำริฯ หรือเเนวทางที่ในหลวงรัชกาลที่ 9 ทรงพระราชทานไว้ให้ นอกจากนี้ การปลูกผักสวนครัวยังช่วยสร้างสังคมให้มีความรักใคร่สามัคคีกลมเกลียวกัน ให้เต็มไปด้วยความรัก ความเมตตา การช่วยเหลือเกื้อกูลกัน การดูแลซึ่งกันและกัน แบ่งปันพืชผักสวนครัวให้กับเพื่อนบ้าน และขยายผลไปสู่กิจกรรมอื่น ๆ ซึ่งจังหวัดชัยภูมิได้วางแนวทางในการสร้างความมั่นคงทางอาหารผ่านกองทุนเมล็ดพันธุ์ในการแบ่งปัน โดยจะเร่งดำเนินการขยายผลจากระดับระดับหมู่บ้าน ตำบล ไปยังระดับอำเภอ และจังหวัดต่อไป เพื่อขับเคลื่อนเป้าหมายการพัฒนาที่ยั่งยืนให้เกิดขึ้นอย่างเป็นรูปธรรม
วันอังคารที่ 25 ตุลาคม 2565
รมว.พม. หนุนศูนย์ช่วยเหลือสังคมตำบลช่วยแก้ปัญหายาเสพติด พร้อมทำแผนเผชิญเหตุ ลดความรุนแรงในสังคม
รมว.พม. หนุนศูนย์ช่วยเหลือสังคมตำบลช่วยแก้ปัญหายาเสพติด พร้อมทำแผนเผชิญเหตุ ลดความรุนแรงในสังคม
เมื่อวันที่ 23 ต.ค. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมติดตามความก้าวหน้า รับฟังปัญหา อุปสรรค และให้คำแนะนำ เพื่อพัฒนาและเพิ่มประสิทธิภาพในการดำเนินงานของศูนย์ช่วยเหลือสังคมตำบลในพื้นที่อำเภอนครไทย จังหวัดพิษณุโลก จำนวน 2 แห่ง ได้แก่ ศูนย์ช่วยเหลือสังคมตำบลหนองกะท้าวและตำบลเนินเพิ่ม โดยมีรองปลัดกระทรวงการพัฒนาสังคมและความมั่นคงของมนุษย์ ได้แก่ นางสาวแรมรุ้ง วรวัธ และนายธนสุนทร สว่างสาลี พร้อมด้วยผู้บริหารกระทรวง พม. พัฒนาสังคมและความมั่นคงของมนุษย์จังหวัดพิษณุโลกและทีม One Home พม. ผู้บริหารหน่วยงานท้องถิ่น ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เข้าร่วมประชุม
นายจุติ กล่าวว่า การลงพื้นที่ในวันนี้ เป็นการติดตามการดำเนินงานตามนโยบายของรัฐบาลในการปราบปรามยาเสพติดและอาวุธปืน รวมทั้งการแก้ไขปัญหากลุ่มเปราะบางในพื้นที่อำเภอนครไทย จังหวัดพิษณุโลก โดยได้ดูแลเรื่องการฝึกอาชีพและทุนการศึกษาของเด็กในชุมชน รวมถึงผู้ที่ต้องการความช่วยเหลืออย่างเร่งด่วน ซึ่งการลงพื้นที่ครั้งนี้เพื่อให้ประชาชนได้รับทราบว่ารัฐบาลทำงานเพื่อประชาชนเป็นอย่างมากและจะไม่ทิ้งใครไว้ข้างหลัง สำหรับนโยบายการปราบปรามยาเสพติด ตนได้ขอความร่วมมือกับประชาชนและผู้นำท้องถิ่น ซึ่งสามารถแจ้งเบาะแสได้ โดยไม่ต้องเปิดเผยตัวตนของผู้แจ้งและนำไปสู่การจับกุมผู้ต้องหาได้ นอกจากนั้น สำหรับผู้ที่ได้รับการบำบัด ครอบครัวจะต้องได้รับความรู้และทักษะในการดูแลให้ลูกหลานปลอดจากยาเสพติด และต้องบำบัดให้หายเป็นปกติ หลังจากนั้น จะให้การฝึกทักษะอาชีพหรือเรียนหนังสืออย่างต่อเนื่อง ซึ่งรัฐบาลพยายามแก้ไขปัญหาให้ครบวงจร
นายจุติ กล่าวเพิ่มเติมว่า รัฐบาลได้ขับเคลื่อนการจัดตั้งศูนย์ช่วยเหลือสังคมตำบลทั่วประเทศ ภายใต้กรอบใหญ่ของการแก้ไขปัญหาความยากจน เพื่อช่วยดูแลประชาชนให้มีคุณภาพชีวิตที่ดีทั้ง 5 มิติ ไม่ว่าจะเป็นมิติด้านสุขภาพ ความเป็นอยู่ การศึกษา รายได้ และการเข้าถึงบริการรัฐ ดังนั้น กระทรวง พม. จึงได้จัดทำสมุดพกครอบครัว เพื่อใช้บันทึกข้อมูลครัวเรือนเปราะบางและความก้าวหน้าในการแก้ไขปัญหารายครัวเรือน ซึ่งจะสามารถทำได้อย่างต่อเนื่องและครบวงจร นอกจากนี้ ได้ผลักดันการจัดทำแผนเผชิญเหตุด้านภัยพิบัติและด้านภัยทางสังคม รวมทั้งแผนพัฒนาทุนมนุษย์ เพื่อให้ทุกคนสามารถอยู่อย่างมีความสุข ลดความรุนแรงในสังคม และมีความยั่งยืน
วันพุธที่ 21 กันยายน 2565
พลเอก ประวิตรฯ แสดงความเสียใจตำรวจบาดเจ็บเสียชีวิต จากเหตุระเบิดหน้า รพ.ไม้แก่น
สั่งเร่งติดตามผู้ก่อเหตุมาลงโทษ ย้ำรอบคอบไม่ประมาท
พลเอก คงชีพ ตันตระวาณิชย์ เปิดเผยว่า พลเอก ประวิตร วงษ์สุวรรณ รองนายกรัฐมนตรี แสดงความเสียใจกับเจ้าหน้าที่ตำรวจที่เสียชีวิต 1 นาย และบาดเจ็บอีก 3 นาย จากเหตุการลอบวางระเบิดจากกลุ่มผู้ก่อความไม่สงบ บริเวณหน้าโรงพยาบาลไม้แก่น อำเภอม้แก่น จังหวัดปัตตานี ขณะออกปฏิบัติหน้าที่ออกตรวจตราดูแลความปลอดภัยของประชาชนยามค่ำคืนที่ผ่านมา โดยขอให้ กอ.รมน.ภาค 4 (ส่วนหน้า) และ ตำรวจเข้าไปช่วยดูแลผู้ได้รับบาดเจ็บเข้ารับการรักษาให้ดีที่สุด และช่วยเหลือประกอบพิธีทางศาสนากำลังพลที่เสียชีวิตอย่างสมเกียรติและดูแลครอบครัวผู้เสียชีวิตต่อเนื่องกันไป
พลเอก ประวิตรฯ ยังได้กำชับ ขอให้ตำรวจเข้าไปตรวจสอบที่เกิดเหตุและเร่งติดตามบังคับใช้กฎหมายนำผู้กระทำผิดมาลงโทษโดยเร็ว พร้อมทั้งแสดงความห่วงใยการปฏิบัติงานของเจ้าหน้าที่ โดยกำชับขอให้ใช้ความอดทน ระมัดระวัง รอบคอบไม่ประมาท ให้ความสำคัญงานข่าวและทำงานเชิงรุกร่วมกันมากขึ้น ทั้งนี้ให้เพิ่มความเข้มข้นมาตรการดูแลความปลอดภัยสถานที่สาธารณะสำคัญๆที่ชุมชมต้องใช้ประโยชน์ เพื่อดูแลความปลอดภัยในประชาชนทุกคนสามารถใช้ชีวิตโดยปกติได้ พร้อมย้ำนโยบายรัฐบาล ยังยืนหยัดแก้ปัญหา จังหวัดชายแดนภาคใต้ด้วยสันติวิธี ส่งเสริมการอยู่ร่วมกันทางศาสนาโดยไม่เลือกปฏิบัติ และพัฒนายกระดับคุณภาพชีวิตประชาชนโดยมีส่วนร่วมไปพร้อมกัน
วันศุกร์ที่ 21 ตุลาคม 2565
การท่าเรือแห่งประเทศไทย ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า และการให้บริการเรือลากจูงตามสถานการณ์ปัจจุบัน
...
การท่าเรือแห่งประเทศไทย ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้าและการให้บริการเรือลากจูงตามสถานการณ์ปัจจุบัน
นายเกรียงไกร ไชยศิริวงศ์สุข ผู้อำนวยการการท่าเรือแห่งประเทศไทย กระทรวงคมนาคม เปิดเผยว่า การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้าและการให้บริการเรือลากจูง ณ ท่าเรือกรุงเทพ และท่าเรือแหลมฉบัง ซึ่งจะมีผลตั้งแต่วันที่ 1 ตุลาคม 2565 เพื่อให้สอดคล้องกับสถานการณ์ปัจจุบันดังตารางต่อไปนี้
• อัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า (ไม่รวมภาษีมูลค่าเพิ่ม)
ประเภทตู้สินค้า
อัตราค่าธรรมเนียมเดิม
(1 กรกฎาคม 2565)
อัตราค่าธรรมเนียมปัจจุบัน
(1 ตุลาคม 2565)
ตู้มีสินค้า ขนาด 20 ฟุต
58 บาท
73 บาท
ตู้มีสินค้า ขนาด 40 ฟุต
116 บาท
146 บาท
ตู้มีสินค้า ขนาดมากกว่า 40 ฟุต
131 บาท
164 บาท
ประเภทตู้สินค้า
อัตราค่าธรรมเนียมเดิม
(1 กรกฎาคม 2565)
อัตราค่าธรรมเนียมปัจจุบัน
(1 ตุลาคม 2565)
ตู้สินค้าเปล่า ขนาด 20 ฟุต
35 บาท
44 บาท
ตู้สินค้าเปล่า ขนาด 40 ฟุต
70 บาท
89 บาท
ตู้สินค้าเปล่า ขนาดมากกว่า 40 ฟุต
79 บาท
99 บาท
• อัตราค่าธรรมเนียมพิเศษการใช้น้ำมันเชื้อเพลิงของการให้บริการเรือลากจูง (ไม่รวมภาษีมูลค่าเพิ่ม)
ท่าเรือกรุงเทพ
เรือลากจูงตั้งแต่ 2,000 แรงม้า ขึ้นไป
อัตราค่าธรรมเนียมเดิม
(1 กรกฎาคม 2565)
อัตราค่าธรรมเนียมปัจจุบัน
(1 ตุลาคม 2565)
1,846 บาท / ชั่วโมง
2,321 บาท / ชั่วโมง
ท่าเรือแหลมฉบัง
2,356 บาท / ชั่วโมง
2,961 บาท / ชั่วโมง
(กรณีเศษของชั่วโมงแต่ไม่ถึง 30 นาที จะคิดเป็น 30 นาที และหากเกิน 30 นาที แต่ไม่ถึง 1 ชั่วโมง คิดเป็น 1 ชั่วโมง)
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ำมันดีเซลของบริษัท ปตท. จำกัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคำนวณอัตราค่าธรรมเนียมมีการเปลี่ยนแปลงเกินกว่าร้อยละ 5
หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ สำนักบัญชี ฝ่ายการเงินและบัญชี โทร. 0 2269 5620
วันอังคารที่ 4 ตุลาคม 2565
​นายกฯ เร่งขับเคลื่อนอุตสาหกรรมดิจิทัลไทยให้เติบโตต่อเนื่อง สร้างโอกาสและความได้เปรียบทางการแข่งขันในอุตสาหกรรมดิจิทัลไทยในระยะยาว
คาดการณ์มูลค่าอุตสาหกรรมดิจิทัลไทยจะเพิ่มสูงขึ้นถึง 6.9 แสนล้านบาทในปี 2567
วันนี้ (4 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายผลักดันอุตสาหกรรมดิจิทัลไทยให้เติบโตอย่างต่อเนื่อง ทั้งนี้จากการรายงานของหน่วยงานที่เกี่ยวข้องชี้ให้เห็นว่าอุตสาหกรรมดิจิทัลไทยมีอัตราการเติบโตอย่างมาก โดยคาดการณ์ว่า ในปี 2567 มูลค่าจะเพิ่มสูงขึ้นถึง 6.9 แสนล้านบาท
โฆษกประจำสำนักนายกรัฐมนตรี ยังได้เปิดเผยผลสำรวจข้อมูลสถานภาพอุตสาหกรรมดิจิทัลไทย ประจำปี 2564 ที่จัดทำโดยสำนักงานส่งเสริมเศรษฐกิจดิจิทัล (ดีป้า) กับ สถาบันไอเอ็มซี ในอุตสาหกรรมซอฟต์แวร์ อุตสาหกรรมฮาร์ดแวร์และอุปกรณ์อัจฉริยะ และอุตสาหกรรมบริการด้านดิจิทัล ทั้งในส่วนของข้อมูลรายได้และการจ้างงาน พบว่า ภาพรวมอุตสาหกรรมขยายตัวเฉลี่ยร้อยละ 25 จากปี 2563 มูลค่ารวม 8.98 แสนล้านบาท และเมื่อพิจารณารวมกับอุตสาหกรรมดิจิทัลคอนเทนต์ พบว่ามีการขยายตัวร้อยละ 14.33 หรือมีมูลค่ารวมอยู่ที่ 1.58 ล้านล้านบาท โดยอุตสาหกรรมบริการด้านดิจิทัลเป็นอุตสาหกรรมที่ขยายตัวสูงที่สุด มีอัตราการเติบโตกว่าร้อยละ 37 ด้วยมูลค่า 3.46 แสนล้านบาท
การเข้าสู่สังคมดิจิทัลของประเทศไทย และการแพร่ระบาดของโควิด-19 ที่ปรับเปลี่ยนพฤติกรรมของผู้บริโภค รวมถึงการทำงานจากระยะไกล (Work from home) ถือเป็นปัจจัยที่ทำให้อุตสาหกรรมดิจิทัลไทยเติบโตอย่างต่อเนื่อง ทั้งนี้ สถาบันไอเอ็มซี ยังได้คาดการณ์ว่า อุตสาหกรรมที่จะเติบโตมากที่สุดในช่วง 3 ปีจากนี้ (ปี 2565-2567) คือ บริการดิจิทัลและ Big Data อุตสาหกรรมซอฟต์แวร์ และอุตสาหกรรมฮาร์ดแวร์ ตามลำดับ โดยจะทำให้อุตสาหกรรมบริการด้านดิจิทัลมีสัดส่วนมากที่สุดเมื่อเทียบกับทุกพื้นที่ในอุตสาหกรรมดิจิทัลไทย มูลค่าอุตสาหกรรมจะสูงขึ้นถึง 6.9 แสนล้านบาทในปี 2567
“รัฐบาลประเมิน และเตรียมการวางแผน กำหนดนโยบายให้รองรับ ขับเคลื่อนอุตสาหกรรมดิจิทัลที่กำลังเติบโตทั้งในไทย และในกระแสโลก โดยรัฐบาลเล็งเห็นถึงช่องทาง และโอกาสทางเศรษฐกิจของอุตสาหกรรมดิจิทัลไทยเพื่อให้เกิดการพัฒนา สร้างโอกาสและความได้เปรียบทางการแข่งขันในอุตสาหกรรมดิจิทัลไทยในระยะยาว พร้อมเป็นอีกหนึ่งแรงหนุนในการขับเคลื่อนเศรษฐกิจไทยให้ก้าวหน้า ยั่งยืน สมดุล แต่ไม่ทำลายสภาพแวดล้อม” นายอนุชา ฯ กล่าว
วันศุกร์ที่ 28 ตุลาคม 2565
กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดทองนพคุณ เพื่อสืบทอดพระพุทธศาสนา
กระทรวงอุตสาหกรรม อัญเชิญผ้าพระกฐินพระราชทาน ทอดถวาย ณ วัดทองนพคุณ เพื่อสืบทอดพระพุทธศาสนา
วันนี้ (28 ตุลาคม 2565) เวลา 10.29 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในพิธีถวายผ้าพระกฐินพระราชทานของกระทรวงอุตสาหกรรม ประจำปีพุทธศักราช 2565 ณ วัดทองนพคุณ แขวงคลองสาน เขตคลองสาน กรุงเทพฯ โดยมี นายณัฐพล รังสิตพล ปลัดกระทรวงอุตสาหกรรม คณะผู้บริหาร ข้าราชการและพนักงานของกระทรวงอุตสาหกรรม ตลอดจนประชาชนผู้มีจิตศรัทธาร่วมบริจาคจตุปัจจัยทำบุญ และร่วมเป็นเจ้าภาพพิธีถวายผ้าพระกฐินพระราชทาน โดยมียอดกฐินเพื่อถวายพระภิกษุ สามเณร และถวายจตุปัจจัยบำรุงพระอารามหลวง จำนวนทั้งสิ้น 10,239,999 บาท
พร้อมกันนี้ กระทรวงอุตสาหกรรม ได้มอบเงินสนับสนุนการศึกษาพระภิกษุสามเณรและองค์กรสาธารณประโยชน์เพื่อพระพุทธศาสนา จำนวน 2 ทุน ๆ ละ 300,000 บาท ได้แก่ โรงเรียนวัดทองนพคุณ และโรงเรียนพระปริยัติธรรม
การทอดกฐินเป็นประเพณีที่พุทธศาสนิกชน ได้ยึดถือปฏิบัติสืบต่อกันมาเป็นเวลาช้านาน เพื่อเป็นการอุปถัมภ์พระสงฆ์ที่จำพรรษาครบถ้วนไตรมาสให้ได้รับอานิสงส์ตามพระวินัย และเป็นทุนในการบูรณปฏิสังขรณ์พระอาราม โดยเป็นการรวมพลังแห่งความสามัคคี ทั้งทางกาย วาจา และจิตใจในการสร้างบุญกุศล สร้างความสุขของการอยู่ร่วมกันในสังคม รวมทั้งเป็นการจรรโลงและส่งเสริมพระพุทธศาสนาให้มั่นคงดำรงอยู่เจริญวัฒนาสถาพรสืบไป
วันพฤหัสบดีที่ 8 กันยายน 2565
รัฐบาลยินดีปรับปรุงรถไฟ “KIHA 183” โฉมใหม่สำเร็จ  ทดลองเดินรถครั้งแรกเรียบร้อย ปลื้มประหยัดงบมหาศาล ได้ใช้ไวไม่ต้องรอสั่งซื้อ
รัฐบาลยินดีปรับปรุงรถไฟ “KIHA 183” โฉมใหม่สำเร็จ  ทดลองเดินรถครั้งแรกเรียบร้อย ปลื้มประหยัดงบมหาศาล ได้ใช้ไวไม่ต้องรอสั่งซื้อ  ชี้กาลเวลาพิสูจน์รัฐบาลพล.อ.ประยุทธ์ มุ่งเน้นประโยชน์ประชาชนอย่างแท้จริง
วันที่ 8 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยว่า กรณีรัฐบาลพล.อ.ประยุทธ์ จันทร์โอชา มีนโยบายให้กระทรวงคมนาคม โดยการรถไฟแห่งประเทศไทย รับมอบรถดีเซลรางปรับอากาศ รุ่น KIHA 183 จากบริษัท Hokkaido Railway Company (JR HOKKAIDO) ประเทศญี่ปุ่นจำนวน 17 คัน โดยไม่เสียค่าใช้จ่าย มาดัดแปลงปรับปรุงให้เหมาะสมสำหรับให้บริการแก่ประชาชน และส่งเสริมการเดินทางท่องเที่ยวภายในประเทศ โดยได้รับมอบรถมาตั้งแต่วันที่ 13 ธันวาคม 2564 นั้น
น.ส.ทิพานัน กล่าวว่า ล่าสุด การรถไฟฯ ได้ดำเนินการปรับปรุงรถดีเซลรางปรับอากาศ รุ่น KIHA 183 เสร็จสมบูรณ์แล้ว 3 คัน พร้อมกับได้นำมาเปิดทดลองเดินรถจากเส้นทางสถานีมักกะสัน – ฉะเชิงเทรา – กรุงเทพฯ เป็นครั้งแรกใน วันที่ 6 กันยายน 2565 ที่ผ่านมา ผลปรากฏว่าเป็นไปด้วยความเรียบร้อย สามารถใช้ความเร็วสูงสุดได้ 100 กิโลเมตรต่อชั่วโมง หลังจากนี้จะเปิดรับฟังความคิดเห็นจากประชาชนเพื่อกำหนดเส้นทางก่อนให้บริการ ในปลายปี 2565 ส่วนคันที่เหลือจะเร่งปรับปรุง โดยช่างโรงงานมักกะสัน ที่มีอยู่แล้ว เช่น วิศกร ช่างบำรุง และอื่นๆ ที่ต้องทำงานการรถไฟด้านนี้อยู่เป็นประจำ เหมือนเดิม โดยมีเป้าหมายเปิดให้บริการเต็มรูปแบบในช่วงปลายปี 2566 นี้
น.ส.ทิพานัน กล่าวว่า รัฐบาลมีความยินดีที่การดำเนินการปรับปรุงรถไฟเป็นผลสำเร็จ มีสมรรถนะ ความพร้อม ความสะอาด ความสะดวกและความปลอดภัยเพียงพอที่จะให้บริการพี่น้องประชาชน โดยสามารถประหยัดงบประมาณได้เป็นจำนวนมากกว่าการจัดซื้อใหม่ ซึ่งรถไฟดังกล่าวจะนำมาเพื่อส่งเสริมการท่องเที่ยว สร้างรายได้กระตุ้นเศรษฐกิจภายในประเทศ
"ที่ผ่านมาหลายท่านอาจเคยเข้าใจคลาดเคลื่อนในช่วงที่รัฐบาลรับรถไฟมาจากญี่ปุ่นเมื่อปี 64 ที่สังคมต่างวิพากษ์วิจารณ์ถึงการตัดสินใจของรัฐบาลภายใต้การนำของ พลเอก ประยุทธ์ จันทร์โอชา ว่าเป็นเศษเหล็กบ้าง รางวิ่งไม่ได้กับไทยบ้าง สนิมเขรอะบ้าง เปลืองงบขนส่งบ้าง และไม่คุ้มค่าซ่อมบ้าง แต่กาลเวลาเป็นเครื่องพิสูจน์แล้วว่า เป็นการตัดสินใจของรัฐบาลที่ถูกต้อง ที่มุ่งเน้นประโยชน์ของพี่น้องประชาชนเป็นหลัก ทั้งลดต้นทุนสั่งซื้อใหม่ ลดเวลาการรอสั่งซื้อ ได้ใช้งานไวขึ้น ที่สำคัญได้เห็นแล้วว่าช่างรถไฟไทย ไม่แพ้ชาติใดในโลก ”น.ส.ทิพานัน กล่าว
วันจันทร์ที่ 5 กันยายน 2565
รมว.อว. ลงนาม MOU Higher Education Sandbox ของฉุกเฉินการแพทย์ ร่วม 10 สถาบัน ผลิตนักฉุกเฉินการแพทย์ 15,000 คน ในเวลา 10   ปี
รมว.อว. ลงนาม MOU Higher Education Sandbox ของฉุกเฉินการแพทย์ ร่วม 10 สถาบัน ผลิตนักฉุกเฉินการแพทย์ 15,000 คน ในเวลา 10
ปี
เมื่อวันที่ 2 สิงหาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดงานและลงนามความร่วมมือกับองค์กรภาคีเครือข่าย 10 สถาบัน ได้แก่ วิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์, สถาบันการแพทย์ฉุกเฉินแห่งชาติ, มหาวิทยาลัยมหิดล, จุฬาลงกรณ์มหาวิทยาลัย, มหาวิทยาลัยนวมินทราธิราช, มหาวิทยาลัยมหาสารคาม, มหาวิทยาลัยพะเยา, มหาวิทยาลัยบูรพา, มหาวิทยาลัยนราธิวาสราชนครินทร์ และสถาบันพระบรมราชชนก โดยมี ศ.นพ.นิธิ มหานนท์ เลขาธิการราชวิทยาลัยจุฬาภรณ์ เป็นสักขีพยาน พร้อมตัวแทนผู้บริหารสถานศึกษาชั้นนำและสถาบันการแพทย์ฉุกเฉินแห่งชาติ รวม 10 สถาบันร่วมลงนามเห็นชอบ ณ โรงแรมมิราเคิล แกรนด์ กรุงเทพฯ
.
ศ.(พิเศษ) ดร.เอนกกล่าวว่า มีความยินดีเป็นอย่างยิ่งที่ได้เป็นส่วนหนึ่งในพิธีลงนาม MOU Higher Education Sandbox ของฉุกเฉินการแพทย์ โดยการร่วมมือระหว่างรัฐบาลและเอกชน จะสามารถสร้างประโยชน์ต่อประชาชนไทยและประเทศชาติได้อย่างมาก ในปัจจุบันเราอยู่ในยุคที่ต้องทำงานให้ดี ในปริมาณมาก รวดเร็ว และประหยัด นอกจากนี้จะต้องสวมหัวใจผู้บุกเบิก เพื่อให้ทุกงานออกมาได้อย่างมีประสิทธิภาพสูงสุด
ด้านศาสตราจารย์คลีนิก แพทย์หญิงโฉมศรีโฆษิตชัยวัฒน์ อธิการบดีวิทยาลัยวิทยาศาสตร์การแพทย์เจ้าฟ้าจุฬาภรณ์ ราชวิทยาลัยจุฬาภรณ์ เผยว่า การบริการการแพทย์ฉุกเฉินนอกโรงพยาบาล เป็นงานบริการที่มีความสำคัญอย่างยิ่งต่อระบบสุขภาพของประเทศ โดยมีหลักฐานเชิงประจักษ์ว่า “การที่ผู้ป่วยฉุกเฉินวิกฤตได้รับการปฏิบัติการทางการแพทย์ขั้นสูงตั้งแต่เมื่ออยู่นอกโรงพยาบาล ทำให้มีอัตราการรอดชีวิตสูงขึ้นอย่างมีนัยสำคัญ” ดังนั้นการบริหารการแพทย์ฉุกเฉินจำเป็นต้องมีบุคลากรที่มีความรู้ความสามารถในการทำหน้าที่บริบาลผู้ป่วยฉุกเฉินนอกโรงพยาบาลอันเป็นการคุ้มครองความปลอดภัยของผู้ป่วยฉุกเฉิน ในทางกลับกัน ประเทศไทยได้มีการจัดการศึกษาด้านการแพทย์ฉุกเฉินการแพทย์ระดับปริญญามาแล้วประมาณ 13 ปี แต่มีอัตราการผลิตบัณฑิตฉุกเฉินการแพทย์เพียงปีละ 180 – 200 รายเท่านั้น ซึ่งไม่เพียงพอต่อความต้องการของประเทศ ดังนั้นการจัดพิธีลงนามความร่วมมือดังกล่าวมีเป้าหมายเพื่อให้ประเทศมีบุคลากรทางการแพทย์ที่มีความสามารถระดับสูงอย่างเพียงพอและรวดเร็ว โดยใช้โอกาสจาก อว. ในด้านการจัดการศึกษาที่แตกต่างจากมาตรฐานการอุดมศึกษา ตอบสนองนโยบายและยุทธศาสตร์การพัฒนาประเทศ
วันอังคารที่ 13 กันยายน 2565
เคาะแล้ว! เพิ่มอัตราค่าจ้างขั้นต่ำทั่วประเทศ สูงสุดอยู่ที่ 354 บ./วัน เริ่ม 1 ต.ค. นี้
.....
ที่ประชุม ครม. (13 ก.ย. 65) รับทราบประกาศคณะกรรมการค่าจ้าง เรื่อง อัตราค่าจ้างขั้นต่ำ (ฉบับที่ 11) โดยกำหนดอัตราค่าจ้างแรงงานขั้นต่ำทั่วประเทศอยู่ที่ 328 - 354 บ./วัน มีผลบังคับใช้ตั้งแต่วันที่ 1 ต.ค. 65 เป็นต้นไป
.
การกำหนดอัตราค่าจ้างขั้นต่ำครั้งใหม่นี้ มาจากดัชนีค่าครองชีพ อัตราเงินเฟ้อ มาตรฐานการครองชีพ ต้นทุนการผลิต ราคาของสินค้าและบริการ ความสามารถของธุรกิจ ผลิตภาพแรงงาน ผลิตภัณท์มวลรวมของประเทศ (GDP) และสภาพทางเศรษฐกิจและสังคม โดยพิจารณาบนพื้นฐานความเสมอภาคและรับฟังความคิดเห็นของทุกฝ่าย ให้นายจ้างสามารถประกอบธุรกิจได้และลูกจ้างสามารถดำรงชีวิตได้อย่างเป็นสุข
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม! คุมนำเข้าสารเคมี “โซเดียมไซยาไนด์ - เบนซิลคลอไรด์ - เบนซิลไซยาไนด์ ตัดตอนกระบวนการผลิตยาเสพติด
แจ้งเตือน! ผู้ลงทะเบียนโครงการลงทะเบียนเพื่อสวัสดิการแห่งรัฐ ปี 65 หากขึ้นสถานะไม่สมบูรณ์ ต้องแก้ไขให้เสร็จภายใน 17 พ.ย. นี้
อย่าแชร์! รัฐบาลช่วยเงินทำศพผู้สูงอายุ รายละ 30,000 บาท ไม่เป็นความจริง ขอความร่วมมือ ปชช. ส่งต่อข่าวจริง คือ รัฐบาลช่วยเหลือรายละ 3,000 บาทตามหลักเกณฑ์ที่ พม. กำหนด
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
ปลื้ม! OHCHR ชื่นชมไทย ที่ประกาศใช้กฎหมาย “ป้องกันทรมาน – บุคคลสูญหาย ปี 65”